Best 15 Flooring Contractors in Lawrence Park, PA | Houzz
Lawrence Park, PA Flooring Contractors
Hardwood Flooring Dealers near Lawrence Park
Erie County · Erie · Northwest Harborcreek · North East · Wesleyville · Fairview · Waterford · Avonia · Wattsburg · Middleboro · Harborcreek · Findley Lake · Mc Kean Oudehaske September 2017: Die 20 besten Ferienapartments in Oudehaske – Airbnb, Friesland, Niederlande
Oudehaske · Unterkünfte Vir my pa | Rachelle Du Bois
Vir my pa
Pa, jy het my geleer.
Jy het my die klein kiewiet gewys wat op sy lang bene vir sy ma weghol, sy al kwetterend agterna, oor die stofpad, asof sy hom wil aankeer. Jy het ‘n prentjie geteken van die kalant, al trappende in die sand dat die stof so om sy dun beentjies opslaan. En jy het ‘n storietjie daarby geskryf in jou mooi handskrif.
Pa, jy het my geleer van die diere, die wild wat op die rantjies staan en wat jy met jou blote oog kon tel. En ek, met my kinderoë op skrefies, moes loer om die klippe van die bokke te onderskei.
Jy het my geleer van die grond, Pa, van die reuk van nat grond, van die liefde daarvoor as jy na die pas omgedolwe sooi afbuk en ‘n handvol ryk, rooi grond in jou vingers frummel en dit na jou neus bring. Die geur van nat grond sal my altyd bybly en soms as die hunkering na die veld en die berge en die bome te erg raak, sluit ek my oë en onthou hoe ons die water in die voortjies laat afloop het om die groente nat te lei. En die reuk van die grond en die veld is skielik in my lyf..
Pa, jy het my geleer van die goggas, vertel van die bobbejane, die wilde diere van die veld, van die slange en die beeste, en die skape, die hoenders en die eende, die ganse op die werf. Van die bome swaar van vrugte, die geur van die varsgeplukte appelkose uit jou hand.
Jy het my geleer van jou Vader, God, en luisterend jou kop gedraai na die wind, om te luister en te ruik as die reën op pad is. Jy het my gewys as die wolke aankom, en gemaan om stil te wees.
Ek los vir jou hierdie gedigte, Pa, omdat ek jou onthou…
‘N FLUISTERING IN DIE WINDSTILTE
Skielik was daar ŉ baie sterk wind wat die berg stukkend geruk en die rotse gebreek het voor die Here. Maar in die wind was die Here nie. Na die wind was daar ŉ aardbewing. Maar in die aardbewing was die Here nie. Na die aardbewing was daar ŉ vuur. Maar in die vuur was die Here nie. En na die vuur was daar ŉ fluistering in die windstilte. Toe Elia dit hoor, het hy sy gesig met sy mantel toegemaak en by die bek van die grot gaan staan. Toe hoor hy ŉ stem wat vir hom sê: “Wat maak jy hier, Elia?”
Die mymerende God
het hier versigtig
en fyn lang hale
teen die horsion getrek
geen grootse gloeiende passie hier
wat rooi wegsink
en saam met hom
die dag verskink
agter die rant in
lok die vuur
die sagte pers
van hierdie skemer uur
Langs nagtelike voetpaadjies, toe daar
geen enkel lig in ons klein dorp meer brand,
was hy my wandelmaat, sy vaste hand
het my teen elke wankeling bewaar.
die donker wat ek sorgloos deurkruis.
Dit was ŉ heiligdom, die klein gebou van sink:
binne die ruwe werkbank, rak, ou castrol-drom
en hamers in die hoek, raspers en sae, beitels blink
skerpgemaak, polikansky-almanak met meisie,
bo-op ŉ mazawattee-kis, blouseep, lampetbeker en lap
swaar kettings hang aan hake, toue, grawe, vuur
brand elke winter in die donkie, tussen houtwol krap
die kat krap haar lêplek reg, aan die muur
hang uie-lowwe, bore, stukke doringdraad
netjies opgerol, stoele met matte lankal uitgerafel,
reuk van pyprook, die ou voorhuisklok wat staan,
vierkantjies lig, versoolde bande opgestapel
hoekom ek Pa se plek nog jaar na jaar
bly heilig noem? Ek weet nie: God was seker daar.
I L de Villiers
‘N BRIEF VAN HULLE VAKANSIE
Noudat ek uitgeswel is van lyf kan ek treur
oor die eelte van my vader, die lugoë van my ma
die skamel offerandes van hul gebede as hulle my
noudat ek agter ŉ baard kou kan ek huil
vir my griep, die ingelegde perskes (albertas) op die
In sy sestigste jaar swem my pa in Stilbaai se see
en stap myle ver oor die sand met sy reguit bene
in ŉ kortbroek en speel krieket op die duine
en eet alikruikels in die Sea View–losieshuis
want hys ŉ bokser, dokter, boer
ŉ kaptein en ŉ held ŉ indoena tussen grysaards –
En as die reën soos ŉ gesluierde bruid oor die see
word die lieflinghond (Trixie) lam;
ŉ soenoffer in die diep grond se skoot
This entry was posted on June 10, 2014, in Uncategorized and tagged gedigte, onthou, pa, Rachelle du Bois, vaders, vadersdag. Bookmark the permalink.	1 Comment
← Nuut: Maandanser e-boek
Die liefde vir die goeie →
One thought on “Vir my pa”
June 10, 2014 at 14:49
So beautifully said … And such lovely thoughts en remembrance…. This Father must be a bright star in heaven!